
Z A P I S N I K
37. sjednice Vijeća Mjesnog odbora Resnički gaj,

održane 14. svibnja 2024.

u objektu mjesne samouprave, Čulinečka c. 230,

s početkom u 19,00 sati

NAZOČNI ČLANOVI VIJEĆA:

Nevenka Habric, Višnja Mikac, Davorin Dokolenić i Ante Sladić.
NENAZOČNI ČLANOVI VIJEĆA:

Tomislav Ćurdo.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Nevenka Habric, predsjednica Vijeća.

Zapisnik vodi: Marijan Župan.


Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 36. sjednice Vijeća, održane 9. travnja 2024., bez izmjena.

Na prijedlog predsjednice Vijeće jednoglasno utvrđuje

D N E V N I   R E D

1. Prijedlog zaključka o davanju mišljenja o Prijedlogu Odluke o izmjenama i dopunama Odluke o donošenju Generalnoga urbanističkog plana grada Zagreba;

2. Prijedlog zaključka o zahtjevu za orezivanje drveća duž ulice II. Resnički gaj;

3. Košnja trave i čišćenje kanala uz željezničku prugu kod željezničke stanice RESNIK - donošenje zaključka;

4. Pješački prijelaz preko željezničke pruge na željezničkoj stanici RESNIK – donošenje zaključka;

5. Pitanja, prijedlozi i obavijesti.

             Ad 1. Prijedlog zaključka o davanju mišljenja o Prijedlogu Odluke o izmjenama i dopunama Odluke o donošenju Generalnoga urbanističkog plana grada Zagreba.

Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac, Davorin Dokolenić i Ante Sladić.

Vijeće jednoglasno donosi

Z A K LJ U Č A K

o davanju mišljenja o Prijedlogu Odluke o izmjenama i dopunama Odluke
 o donošenju Generalnoga urbanističkog plana grada Zagreba

1. Razmotren je Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba te na njega nema primjedbi.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.
            Ad 2. Prijedlog zaključka o zahtjevu za orezivanje drveća duž ulice II. Resnički gaj.

Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac, Davorin Dokolenić i Ante Sladić.


Vijeće jednoglasno donosi

ZAKLJUČAK

o zahtjevu za orezivanje drveća duž ulice II. Resnički gaj

1. Traži se orezivanje drveća duž ulice II. Resnički gaj gdje naraslo i rašireno granje smanjuje vidik i ometa kretanje prolaznika, zaklanja javnu rasvjetu i prometne znakove (raslinje nije orezivano unatrag 3 godine).

2. Ovaj Zaključak dostavlja se Vijeću Gradske četvrti Donja Dubrava na daljnje postupanje. 
            Ad 3. Košnja trave i čišćenje kanala uz željezničku prugu kod željezničke stanice RESNIK.
Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac, Davorin Dokolenić i Ante Sladić.


Vijeće jednoglasno donosi

     ZAKLJUČAK

o zahtjevu za košnju trave i čišćenje kanala
uz željezničku prugu kod željezničke stanice Resnik

1. Traži se košnja trave i čišćenje kanala uz željezničku prugu kod željezničke stanice Resnik. 

2. Ovaj Zaključak dostavlja se Vijeću Gradske četvrti Donja Dubrava na daljnje postupanje. 

           Ad 4. Pješački prijelaz preko željezničke pruge na željezničkoj stanici RESNIK.

           Predsjednica usmeno obavještava nazočne o predmetu rasprave i odlučivanja.


U raspravi sudjeluju: Nevenka Habric, Višnja Mikac, Davorin Dokolenić i Ante Sladić.


Vijeće jednoglasno donosi

     ZAKLJUČAK

o zahtjevu za gradnju i uređenje pješačkog prijelaza 

preko željezničke pruge na željezničkoj stanici Resnik

1. Traži se gradnja i uređenje pješačkog prijelaza preko željezničke pruge na željezničkoj stanici Resnik.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje. 

            Ad 5. Pitanja, prijedlozi i obavijesti.
Nije bilo javljanja po ovoj točki dnevnoga reda.
	Izvješće o glasovanju na 37. sjednici VMO Resnički gaj, dana 14. svibnja 2024.

Dovršeno u 20,15 sati.
KLASA: 024-08/24-003/991
URBROJ: 251-13-11-4/002-24-3
Zagreb, 14. svibnja 2024.

Zapisnik sastavio: 






       
Marijan Župan


 
                                                                                         Predsjednica







                   Vijeća Mjesnog odbora

                                                                                         Nevenka Habric
